stanford-oval/wikipedia huggingface dataset:
มวยปล้ำ
ประวัติ

ช่วงสมัยของโรมันโบราณได้มีการหยิบยืมศิลปะมวยปล้ำเข้ามาจากกรีกแต่โดยส่วนใหญ่แล้วจะเป็นวิธีการต่อสู้ที่ดุเดือดมากกว่า และในช่วงยุคกลางหรือที่เราเรียกว่าศตวรรษที่15 มวยปล้ำยังคงมีความนิยมที่แพร่หลายและเป็นสิ่งบันเทิงในหมู่ผู้สูงศักดิ์และครอบครัวของเชื้อพระวงศ์ซึ่งรวมถึงในประเทศฝรั่งเศส ประเทศญี่ปุ่น และประเทศอังกฤษ
ชาวอเมริกันในช่วงเริ่มแรกได้นำวัฒนธรรมที่แข็งแกร่งของมวยปล้ำเข้ามาหลังจากที่มวยปล้ำได้มีการเผยแพร่ในประเทศอังกฤษแล้ว และพบว่าชาวอเมริกันดั้งเดิมก็ชื่นชอบมวยปล้ำเป็นอย่างมาก มวยปล้ำสมัครเล่นรุ่งโรจน์ในช่วงต้นที่สหรัฐอเมริกาและเป็นกิจกรรมที่นิยมในช่วงงานรื่นเริง งานเลี้ยงฉลองวันหยุด และกีฬาของกองทัพ
การจัดการแข่งขันมวยปล้ำระดับชาติที่สหรัฐอเมริกาเริ่มต้นครั้งแรกในเมืองนิวยอร์กในปี ค.ศ. 1888 ขณะที่แชมป์กีฬามวยปล้ำในกีฬาโอลิมปิกยุคใหม่มีขึ้นในปี ค.ศ. 1904 ที่เมืองเซนต์หลุยส์ รัฐมิสซูรี ในปี ค.ศ. 1912 ที่ประเทศเบลเยี่ยม แชมป์มวยปล้ำของ NCAA Wrestling มีขึ้นในปี ค.ศ. 1912 ณ รัฐไอโอวา เมืองเอมส์ มวยปล้ำสหรัฐเริ่มเป็นพื้นฐานของกีฬามวยปล้ำสมัครเล่นในปี ค.ศ. 1983 และมีการจัดลำดับขั้นในแต่ละช่วงของอายุนักแข่งขัน
มวยปล้ำยังเป็นกีฬาอันดับต้นในการแข่งขันกีฬาโอลิมปิกที่กรุงเอเธนส์ในปี ค.ศ. 1896 ซึ่งรวมถึงการแข่งขันรูปแบบ Greco-roman โดยไม่มีการจำกัดน้ำหนักผู้เข้าแข่งขัน
ในระดับวิทยาลัย มวยปล้ำไม่ใช่เพียงแค่การต่อสู้ระหว่างกันบนเสื่อ แต่รวมถึงการต่อสู้ในแบบการหัก 45 องศา และรวมถึงการโจมทีทางด้านหลังหรือที่เรียกว่าล็อกเพื่อเก็บคะแนน
ในปี ค.ศ. 1908 มวยปล้ำแบบ Greco-roman ได้ถูกบรรจุใหม่ในกีฬาโอลิมปิก รูปแบบอิสระก็ได้ถูกบรรจุลงในกีฬาโอลิมปิกด้วยเช่นกันในปี ค.ศ. 1904
เมื่อเดือนกันยายน ค.ศ. 2001 สมาคมกีฬาโอลิมปิกสากลได้นำประเภทกีฬามวยปล้ำเพิ่มขึ้นเป็นอีกสองแบบคือ
มวยปล้ำหญิงถูกบรรจุในกีฬาโอลิมปิกเมื่อปี ค.ศ. 2004 แบ่งออกเป็น 4 ประเภทน้ำหนัก
ลดประเภทน้ำหนักในนักกีฬาชายลงจากอายุ 16 เป็นอายุ 14 ในประเภท Greco-roman และประเภทอิสระ
ดูเพิ่ม

มวยปล้ำอาชีพ
WWE
WCW
ECW
TNA Wrestling
แหล่งข้อมูลอื่น

เว็บไซต์น้าติงโชว์ไทม์ เก็บถาวร 2011-02-07 ที่ เวย์แบ็กแมชชีน
เว็บไซต์ WWE.IN.TH  เก็บถาวร 2011-09-02 ที่ เวย์แบ็กแมชชีน
เว็บไซต์ Thaiwrestling  เก็บถาวร 2011-04-11 ที่ เวย์แบ็กแมชชีน
บทความมวยปล้ำ คอลัมน์ แอบมอง WWE (ภาษาไทย)
บอร์ดคนรักมวยปล้ำ มีบทความ ข่าวสาร การวิเคราะห์ เกร็ดความรู้เกี่ยวกับมวยปล้ำมากมาย(ภาษาไทย)
บอร์ด Puroresu บอร์ดมวยปล้ำญี่ปุ่น มีบทความและข่าวสารเกี่ยวกับมวยปล้ำญี่ปุ่นมากมาย (ภาษาไทย) เก็บถาวร 2016-03-05 ที่ เวย์แบ็กแมชชีน
อาทิตย์ ดาวสว่าง

| ข้อมูลส่วนตัว |
| --- | --- | --- | --- |
ชื่อเต็ม:  อาทิตย์ ดาวสว่าง
วันเกิด:  11 พฤศจิกายน พ.ศ. 2535 (32 ปี)
สถานที่เกิด:  จังหวัดประจวบคีรีขันธ์ ประเทศไทย
ส่วนสูง:  1.76 m (5 ft 9 1⁄2 in)
ตำแหน่ง:  แบ็คขวา, เซ็นเตอร์แบ็ค
ข้อมูลสโมสร
สโมสรปัจจุบัน:  หัวหินซิตี
หมายเลข:  8
สโมสรเยาวชน
:  โรงเรียนสารวิทยา
สโมสรอาชีพ*
| ปี |  ทีม |  ลงเล่น |  (ประตู) |
| 2009–2010 |  ทีโอที |  34 |  (1) |
| 2011–2017 |  เมืองทอง ยูไนเต็ด |  56 |  (0) |
| 2012 |  → สุพรรณบุรี (ยืมตัว) |  18 |  (0) |
| 2012 |  → การท่าเรือ (ยืมตัว) |  10 |  (0) |
| 2017–2018 |  เชียงราย ยูไนเต็ด |  25 |  (0) |
| 2019 |  สุพรรณบุรี |  16 |  (0) |
| 2020 |  ตราด |  0 |  (0) |
| 2020–2021 |  ประจวบ |  0 |  (0) |
| 2021 |  เชียงใหม่ ยูไนเต็ด |  6 |  (0) |
| 2021–2022 |  แพร่ ยูไนเต็ด |  2 |  (0) |
| 2022–2023 |  เอ็มเอช นครศรีฯ ซิตี้ |  19 |  (0) |
| 2023 |  หัวหินซิตี |  5 |  (0) |
| 2023 |  พิษณุโลก |  1 |  (0) |
| 2024– |  หัวหินซิตี |  8 |  (1) |
ทีมชาติ‡
| 2009 |  ไทย ยู20 |  15 |  (0) |
| 2012–2015 |  ไทย ยู23 |  15 |  (1) |
| 2013–2016 |  ทีมชาติไทย |  7 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 24 ธันวาคม พ.ศ. 2567 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 7 พฤษภาคม พ.ศ. 2557
อาทิตย์ ดาวสว่าง (ชื่อเล่น: แบ็ค; 11 พฤศจิกายน พ.ศ. 2535 — ) เป็นนักฟุตบอลชาวไทย
ประวัติ

อาทิตย์ ดาวสว่าง เป็นนักฟุตบอลทีมชาติไทยชุดปรีโอลิมปิกและซีเกมส์ 2015 ในตำแหน่งแบ็คขวา เป็นนักฟุตบอลที่เอสซีจี เมืองทอง ยูไนเต็ดให้ความสนใจในการเชิญมาร่วมทีม โดยรณฤทธิ์ ซื่อวาจา ผู้จัดการทั่วไปของสโมสรดังกล่าว เป็นผู้ทำการเจรจาให้อาทิตย์ได้เข้าร่วมทีม แม้ว่าจะมีหลายสังกัดต้องการตัว แต่ก็เคยปฏิเสธไปหลายราย ในขณะที่อาทิตย์อยู่ในตำแหน่งกองหลังของสโมสรฟุตบอลทีโอที แคท
นอกจากนี้แล้ว อาทิตย์ยังเคยได้รับการถ่ายแบบ และยังเคยร่วมเดินแบบบนเวทีแคทวอล์กมาแล้วครั้งหนึ่ง ในวันที่ 2 พฤศจิกายน พ.ศ. 2553 ที่สยามสแควร์
ชีวิตส่วนตัว

อาทิตย์เคยเป็นข่าวกับ ดร.พิมพ์-พิมพ์ขวัญ บุญจิตต์พิมล เป็นลูกสาวคนโตของ นพ.ประจักษ์-วราภรณ์ บุญจิตต์พิมล สองผู้บริหารและผู้ก่อตั้งกลุ่มบริษัทในเครือโรงพยาบาลนวมินทร์ 9 เจ้าของธุรกิจ Vital Grow ซึ่งอยู่ชั้น 3 ในส่วนของโรงพยาบาลนวมินทร์ 9 และเมื่อปี 2562 ดร.พิมพ์ขวัญเคยแสดงละคร เลือดสุพรรณ ทางช่อง 5 แต่อาทิตย์ได้มาแก้ข่าวว่าเป็นเพียงแค่การถ่ายรูปคู่กันเท่านั้น
เกียรติประวัติ > นานาชาติ

ASEAN Football Championship Winner (1) : 2014
ซีเกมส์  เหรียญทอง (2); 2013, 2015
AFF U-19 Youth Championship (1): 2009
AFF U-16 Youth Championship (1): 2007
เกียรติประวัติ > สโมสร

ไทยลีก ชนะเลิศ ; 2012
ไทยเอฟเอคัพ (1): 2017
ไทยแลนด์แชมเปียนส์คัพ (1): 2018
ไทยลีก 3
ชนะเลิศ รอบระดับประเทศ : 2565–66
รองชนะเลิศ โซนภาคใต้ : 2565–66
แหล่งข้อมูลอื่น

มารู้จักกองหลังดาวรุ่ง "แบ๊ก" อาทิตย์ ดาวสว่าง กันครับ
Players Profile - Thai Premier League เก็บถาวร 2012-05-06 ที่ เวย์แบ็กแมชชีน
นักฟุตบอล - อาทิตย์ ดาวสว่าง เก็บถาวร 2016-04-12 ที่ เวย์แบ็กแมชชีน
เจ้าจอมพิศว์ ในรัชกาลที่ 5
เครื่องราชอิสริยาภรณ์

พ.ศ. ไม่ปรากฎ –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
เหรียญรัตนาภรณ์ รัชกาลที่ 5 ชั้นที่ 3 (จ.ป.ร.3)
ฮารูตและมารูต

ฮารูตและมารูตถูกแขวนเพื่อลงโทษฐานวิจารณ์การตกในบาปของอะดัม ภาพวาดใน ค.ศ. 1717 (ฮ.ศ. 1121)
ฮารูตและมารูต (อาหรับ: هَارُوْت وَمَارُوْت, อักษรโรมัน: Hārūt wa-Mārūt) เป็นทูตสวรรค์สองตนในอัลกุรอาน ซูเราะฮ์ที่ 2:102 กล่าวกันว่าทั้งสองล่อลวงมนุษย์ด้วยการสอนไสยศาสตร์ (ซิหร์) ที่บาบิโลน ตัฟซีรอธิบายว่าทูตสวรรค์ทั้งสองวิจารณ์ถึงความชั่วร้ายของมนุษย์ ซึ่งอ้างถึงซูเราะฮ์ 2:30 จากนั้นทั้งสองจึงถูกส่งลงมายังโลก เพื่อแข่งขันในเรื่องความเชื่อฟังกับมนุษย์ หลังทั้งสองก่ออาชญากรรมต่าง ๆ ก็พบว่าไม่สามารถกลับสวรรค์ได้ พระเจ้าทรงให้ทั้งสองเลือกระหว่างการลงโทษบนโลกนี้หรือในนรก ทั้งสองเลือกการลงโทษในโลกนี้ นำไปสู่สถานการณ์ในอัลกุรอาน
เรื่องราวนี้กลายเป็นประเด็นพิพาททางเทววิทยาในศาสนาอิสลาม นักเทววิทยามุสลิมบางส่วนโต้แย้งว่าทูตสวรรค์ไม่มีวันทำบาป จึงปฏิเสธเรื่องราวของฮารูตและมารูต ฮารูตและมารูตอาจระบุเป็น "สองกษัตริย์" แทน ขึ้นอยู่กับวิธีการอ่านอัลกุรอาน (กิรออาต) กษัตริย์เหล่านี้อาจเรียนรู้ไสยศาสตร์จากมารร้ายแล้วสอนวิชานี้แก่มวลมนุษย์ ทางเลือกหนึ่งในการปกป้องฮารูตและมารูตจากบาป พร้อมทั้งยืนยันสถานะทูตสวรรค์ของทั้งสองคือการอธิบายว่าทั้งสองเป็นทูตสวรรค์ที่สอนเวทมนตร์ที่ดี ในขณะที่มารร้ายสอนเวทมนตร์ที่ชั่วร้าย
นักเทววิทยามุสลิมบางส่วนเชื่อมโยงข้อโต้แย้งของฮารูตและมารูตเข้ากับข้อพิพาทของบรรดาทูตสวรรค์ในซูเราะฮ์ 2:30 ซึ่งระบุว่า เมื่อพระผู้เป็นเจ้าประกาศสร้างอะดัม ทูตสวรรค์พากันตั้งข้อสงสัยในเรื่องนี้และโต้แย้งว่าพวกตนทำได้ดีกว่มนุษย์ เหตุการณ์นี้เกิดขึ้นหลังการประกาศครั้งนั้น อย่างไรก็ตาม นักวิชาการมุสลิมส่วนใหญ่จัดให้เรื่องนี้เกิดขึ้นหลังการสร้างอะดัม
อัลกุรอาน

ในอัลกุรอานมีการกล่าวถึงฮารูตและมารูตโดยย่อในซูเราะฮ์ 2:102 โดยมีการอ่านและตีความที่แตกต่างกัน:
และพวกเขาได้ปฏิบัติตามสิ่งที่บรรดาชัยฏอน ในสมัยสุลัยมานอ่านให้ฟัง และสุลัยมานหาได้ปฏิเสธการศรัทธาไม่ แต่ทว่าชัยฏอนเหล่านั้นต่างหากที่ปฏิเสธการศรัทธาโดยสอนประชาชนซึ่งวิชาไสยศาสตร์และสิ่งที่ถูกประทานลงมา แก่มาลาอิกะฮฺทั้งสอง คือ ฮารูต และมารูต ณ เมืองบาบิล และเขาทั้งสองจะไม่สอนให้แก่ผู้ใดจนกว่าจะกล่าวว่า แท้จริงเราเพียงเป็นผู้ทดสอบเท่านั้นท่านจงอย่าปฏิเสธการศรัทธาเลย แล้วเขาเหล่านั้นก็ศึกษาจากเขาทั้งสอง สิ่งที่พวกเขาจะใช้มันยังความแตกแยกระหว่างบุคคลกับภรรยาของเขาและพวกเขาไม่อาจทำให้สิ่งนั้นเป็นอันตรายแก่ผู้ใดได้นอกจากด้วยการอนุมัติของอัลลอฮฺเท่านั้นและพวกเขาก็เรียนสิ่งที่เป็นโทษแก่พวกเขา และแท้จริงนั้นพวกเขารู้แล้วว่า แน่นอนผู้ที่ซื้อมันไว้นั้น ในวันปรโลกก็ย่อมไม่มีส่วนได้ใด ๆ และแน่นอนเป็นสิ่งที่ชั่วช้าจริง ๆ ที่พวกเขาขายตัวของพวกเขาด้วยสิ่งนั้น หากพวกเขารู้
ฮะซัน อัลบัศรี (ค.ศ. 642–728) ระบุตามการอ่านไว้ว่า ฮารูตและมารูตเป็น "สองกษัตริย์" (อาหรับ: ملكين‎, อักษรโรมัน: malikayn) ไม่ใช่สองทูตสวรรค์  ในอีกกรณีหนึ่ง อิบน์ อับบาสระบุการอ่านคำว่า มา (อาหรับ: ما‎) แปลเป็น "ไม่" แทนที่จะแปลเป็น "อะไร"
ในตัฟซีรของอัฏเฏาะบะรี (ค.ศ. 839–923) เสนอข้อโต้แย้งว่า มา ("ไม่") สื่อถึงมลาอิกะฮ์ญิบรออีลและมีกาอีล ไม่ใช่ฮารูตและมารูต สอดคล้องกับรูปอ่านของฮะซัน อัลบัศรีที่ระบุว่า ฮารูตและมารูตเป็นบุคคลธรรมดาที่เรียนรู้เวทมนตร์จากมารร้าย แนวทางการตีความนี้คล้ายคลึงกับการตีความ Bənē hāʾĔlōhīm จากหนังสือปฐมกาลใหม่ ซึ่งระบุทั้งสองเป็นมนุษย์ธรรมดา (บุตรของคาอินและเสท) แทนที่จะเป็นทูตสวรรค์ อย่างไรก็ตาม นักตัฟซีรอัลกุรอานยุคแรกส่วนใหญ่ถือว่าฮารูตและมารูตเป็นทูตสวรรค์
อัลกุรอาน > อรรถกถา

ฮารูตและมารูตได้รับการพรรณาเป็นต้นตอของพิธีกรรมทางไสยศาสตร์บนโลก และด้วยเหตุนั้น จึงอธิบายได้ว่าเวทมนตร์มีต้นกำเนิดจากโลกอื่น ในมุมมองเทววิทยา ฮารูตและมารูตเป็นการล่อลวงรูปแบบหนึ่ง คล้ายกับชัยฏอน ทั้งสองได้รับการกล่าวถึงใน เรื่องเล่าของบรรดาศาสดา (กิเศาะศุลอันบิยาอ์) และมองเป็นสัญลักษณ์ของ "ความรักอันลุ่มหลง"
อัลกุรอาน > อรรถกถา > การโต้แย้งของทูตสวรรค์

บางครั้งฮารูตและมารูตถูกเชื่อมโยงเข้ากับซูเราะฮ์ 2:30 แม้ว่าจะไม่มีการกล่าวถึงเรื่องนี้แบบตรง ๆ :
"และจงรำลึกถึงขณะที่พระเจ้าของเจ้าได้ตรัสแก่มลาอิกะฮฺว่า แท้จริงข้าจะให้มีผู้แทนคนหนึ่งในพิภพ มลาอิกะฮฺได้ทูลขึ้นว่า พระองค์จะทรงให้มีขึ้นในพิภพซึ่งผู้ที่บ่อนทำลาย และก่อการนองเลือด ในพิภพกระนั้นหรือ ทั้ง ๆ ที่พวกข้าพระองค์ให้ความบริสุทธิ์ พร้อมด้วยการสรรเสริญพระองค์ และเทิดทูนความบริสุทธิ์ในพระองค์ พระองค์ตรัสว่า แท้จริงข้ารู้ยิ่งในสิ่งที่พวกเจ้าไม่รู้" 2:30
ในมุมมองนี้ พระผู้เป็นเจ้าส่งทูตสวรรค์เหล่านี้ลงมาเพื่อแสดงให้เหล่าทูตสวรรค์ที่ประท้วงเห็นถึงคุณสมบัติพิเศษและความเป็นเอกลักษณ์ของเหล่ามนุษย์
ในหนังสือ Haba'ik fi akhbar al-mala'ik อัสซุยูตีรายงานถึงฮะดีษที่ว่า หลังข้อพิพาทในโองการนั้น เหล่าทูตสวรรค์ได้ท้ากับพระผู้เป็นเจ้าว่าตนเชื่อฟังต่อพระองค์มากกว่าลูกหลานอะดัม จากนั้นพระผู้เป็นเจ้าทรงขอให้เลือกทูตสวรรค์สองตนจากกลุ่มนั้นเพื่อลงมายังโลกและถูกทดสอบ
คำวิจารณ์ > ทางประวัติศาสตร์

แม้ว่าอัลกุรอานไม่ได้เรียกทูตสวรรค์คู่นี้ว่า ตกสวรรค์ แบบเปิดเผย แต่ในบริบทถือว่าเป็นเรื่องจริง เรื่องราวนี้มีความคล้ายคลึงกับทูตสวรรค์ผู้บริสุทธิ์ ที่มีการกล่าวถึงในธรรมเนียมพระวิหารที่สองและสะท้อนความเชื่อของชาวคริสต์ยุคต้น อย่างไรก็ตาม ส่วนที่โดดเด่นที่สุดของเรื่องราวอันเป็นเอกลักษณ์เฉพาะของธรรมเนียมอิสลามและไม่สะท้อนถึงสองความเชื่อก่อนหน้า คือ แก่นเรื่องในด้านความประหลาดใจของเหล่าทูตสวรรค์ต่อความชั่วร้ายของมนุษย์ เรื่องราวนี้ไม่มีความเกี่ยวข้องกับการก่อกบฏของทูตสวรรค์หรือบาปกำเนิด แต่เกี่ยวกับความยากลำบากของการเป็นมนุษย์ และอัลกุรอานระบุไว้ว่า ทูตสวรรค์เหล่านี้ "ส่งลงมา" โดยพระผู้เป็นเจ้า
ชื่อ "ฮารูต" และ "มารูต" ไม่ได้มีต้นตอจากความเชื่อแบบเซมิติก แต่มีความคล้ายคลึงทางนิรุตศาสตร์กับคำว่า Haurvatat และ Ameretat Amesha Spenta สองตนจากศาสนาโซโรอัสเตอร์ Georges Dumézil เสนอแนะว่าเรื่องราวนี้มีความคล้ายคลึงกันเรื่องราวในมหาภารตะอย่างใกล้ชิด
ดูเพิ่ม

อาซาเซล (คัมภีร์ไบเบิล)
ซัมยาซา
ลูซิเฟอร์
แหล่งข้อมูลอื่น

(ในภาษาฝรั่งเศส) Sunni point of view about Harut et Marut (at-tawhid.net)
ฮารูตและมารูตในบ่ออันนิรันดร์ (Forever Well) (ค.ศ. 1703)
เยเรมีย์

| เยเรมีย์ |
| --- | --- |
ภาพผู้เผยพระวจนะเยเรมีย์บนเพดานในชาเปลซิสตินโดยมิเกลันเจโล
เกิด: ป. 650 ปีก่อนคริสต์ศักราช อานาโธท
เสียชีวิต: ป. 570 ปีก่อนคริสต์ศักราช ประเทศอียิปต์
อาชีพ: ผู้เผยพระวจนะ
บิดามารดา: ฮิลคียาห์
เยเรมีย์ (อังกฤษ: Jeremiah; ฮีบรู: יִרְמְיָהוּ, สมัยใหม่: Yīrməyahū  [jiʁmiˈjahu], Tiberian: Yīrmĭyāhū; กรีก: Ἰερεμίας, อักษรโรมัน: Ieremíās; ความหมาย "Yah shall raise") (ป. 650 – ป. 570 ปีก่อนคริสต์ศักราช)เป็นหนึ่งในผู้เผยพระวจนะใหญ่ในคัมภีร์ฮีบรู เป็นบุตรของฮิลคียาห์ (Hilkiah) นักบวชจากอานาโธท และเป็นผู้เขียนหนังสือเยเรมีย์ เยเรมีย์เป็นหนึ่งในหมู่ปุโรหิตเมืองอานาโธทในแผ่นดินของเผ่าเบนยามิน
เยเรมีย์ผู้เผยพระวจนะ มีชีวิตอยู่ในช่วงหลังของศตวรรษที่เจ็ดต่อเนื่องถึงช่วงแรกของศตวรรษที่หกก่อนคริตส์ศักราช ในระหว่างการทำพันธกิจอันยาวนาน เยเรมีย์เตือนประชากรของพระเจ้าถึงวิบัติภัยที่จะเกิดแก่ชาติเนื่องด้วยพวกเข้ากราบไหว้รูปเคารพและทำบาป เยเรมีย์มีชีวิตอยู่จนได้เห็นคำพยากรณ์นี้เกิดขึ้นจริงเมื่อกรุงเยรูซาเลมล่มสลายด้วยมือเนบูคัดเนสซาร์กษัตริย์บาบิโลน ทั้งนครกับพระวิหารในกรุงเยรูซาเลมถูกทำลาย และกษัตริย์กับคนยูดาห์จำนวนมากตกไปเป็นเชลยที่บาบิโลน เยเรมีย์ได้ทำนายด้วยว่าในที่สุดประชาชนจะกลับมาจากการเป็นเชลยและฟื้นฟูบูรณะชาติขึ้นใหม่
หนังสือเยเรมีย์อาจแบ่งเป็นส่วน ๆ ได้ดังนี้
1) ข่าวสารจากพระเจ้าถึงชาติยูดาห์กับบรรดาผู้นำระหว่างรัชสมัยของโยสิยาห์ เยโฮยาคิม เยโฮยาคีน และเศเดคียาห์
2) เนื้อหาจากบันทึกของบารุคผู้เป็นเลขานุการของเยเรมีย์ รวมทั้งการเผยพระวจนะและเหตุการณ์สำคัญต่าง ๆ จากชีวิตของเยเรมีย์
3) ข่าวสารจากองค์เจ้านายเกี่ยวกับประเทศอื่น ๆ
4) ภาคผนวกเชิงประวัติศาสตร์ เล่าเรื่องราวการล่มสลายของกรุงเยรูซาเลมและการเป็นเชลยของบาบิโลน
เยเรมีย์เป็นคนละเอียดอ่อน ท่านรักประชาชนในชาติอย่างลึกล้ำ และเกลียดที่จะต้องประกาศการพิพากษาซึ่งจะเกิดแก่พวกเขา ในข้อพระคัมภีร์หลายตอนเยเรมีย์พูดจากความรู้สึกลึก ๆ ถึงความทุกข์อันเนื่องมาจากการที่พระเจ้าทรงเรียกให้ท่านเป็นผู้เผยพระวจนะ พระวจนะขององค์เจ้านายเหมือนไฟเผาหัวใจจนท่านไม่อาจเก็บถ้อยคำเหล่านั้นไว้ได้
พระวจนะที่ยิ่งใหญ่บางตอนในพระธรรมชี้ไปไกลกว่ายุคสมัยอันทุกข์ยากวุ่นวานของเยเรมีย์เอง ชี้ถึงวันเวลาที่จะมีพันธสัญญาใหม่ เป็นพันธสัญญาที่ประชากรของพระเจ้าจะถือรักษาโดยไม่ต้องมีธรรมมาจารย์มาคอยเตือน เพราะพันธสัญญานั้นจารึกบนหัวใจของเขาเอง
นอกจากท่านยังได้รับความเคารพในศาสนาอิสลาม ในฐานะนบี และเรื่องราวของท่านถูกบันทึกในตำราอิสลามของศาสนาอิสลาม เช่น กิเศาะศุล อัมบิยาอ์ โดย อิบน์ กะษีร
มุมมองทางศาสนา > ยูดาย

ในวรรณกรรมแรบไบของชาวยิว โดยเฉพาะเรื่อง อักกาดาห์ มักกล่าวถึงเยเรมีย์และโมเสสร่วมกัน  ชีวิตและผลงานของพวกเขาถูกนำเสนอในเส้นขนาน ข้อความมิดราชโบราณ ต่อไปนี้น่าสนใจเป็นพิเศษ โดยเกี่ยวข้องกับสัญญาว่า "ผู้เผยพระวจนะเช่นโมเสส": "เมื่อโมเสสเป็นผู้เผยพระวจนะเป็นเวลาสี่สิบปี เยเรมีย์ก็เป็นเช่นนั้น ตามที่โมเสสพยากรณ์เกี่ยวกับยูดาห์และเบนยามิน ดังนั้น เยเรมีย์ทำ เมื่อเผ่าของโมเสส [คนเลวีภายใต้โคราห์] ลุกฮือขึ้นต่อต้านเขา เผ่าของเยเรมีย์ก็กบฏต่อเขาด้วย โมเสสถูกทิ้งลงไปในน้ำ เยเรมีย์ตกลงไปในบ่อ เมื่อโมเสสถูกช่วยไว้โดยทาสคนหนึ่ง (ทาสของ ธิดาฟาโรห์) ดังนั้น เยเรมีย์จึงได้รับการช่วยเหลือจากทาสคนหนึ่ง (เอเบดเมเลค) โมเสสตำหนิผู้คนด้วยคำพูด เยเรมีย์ก็เช่นกัน”  ผู้เผยพระวจนะเอเสเคียล เป็นบุตรของเยเรมีย์ตามวรรณกรรมของพวกรับบี
มุมมองทางศาสนา > ศาสนาคริสต์

พิธีนมัสการของคริสเตียนรวมการอ่านจากหนังสือเยเรมีย์เป็นประจำ  ผู้เขียนพระกิตติคุณมัทธิว สนใจเป็นพิเศษว่าเหตุการณ์ในชีวิต การสิ้นพระชนม์ และการฟื้นคืนพระชนม์ของพระเยซูเป็นไปตามคำพยากรณ์ของเยเรมีย์อย่างไร
มีการอ้างอิงโดยตรงประมาณสี่สิบรายการของหนังสือในพันธสัญญาใหม่ ส่วนใหญ่ปรากฏในวิวรณ์ ที่เกี่ยวข้องกับการทำลายล้างของบาบิโลน  สาส์นถึงชาวฮีบรูหยิบเอาการบรรลุผลตามความคาดหวังเชิงพยากรณ์ของพันธสัญญาใหม่
มุมมองทางศาสนา > อิสลาม

| นบี อิรมียา, อัรมียา, อุรมียา |
| --- | --- |
أرميا‎
ชื่อ อัรมียา ในการประดิษฐ์ตัวอักษรอิสลาม
เกิด: อาณาจักรยูดาห์, ปาเลสไตน์
เสียชีวิต: อียิปต์
ผู้ดำรงตำแหน่งก่อน: ยูนุส
ผู้สืบตำแหน่ง: ซูลกิฟล์
เช่นเดียวกับผู้เผยพระวจนะอื่นๆ ของคัมภีร์ฮีบรู เยเรมีย์ยังได้รับการยกย่องว่าเป็นนบี ในศาสนาอิสลาม อีกด้วย แม้ว่าเยเรมีย์จะไม่ได้กล่าวถึงในคัมภีร์อัลกุรอาน แต่ตัฟซีร และวรรณกรรมของชาวมุสลิมได้บรรยายเหตุการณ์ต่างๆ มากมายจากชีวิตของเยเรมีย์และบรรยายเรื่องราวของเขาอย่างละเอียด ซึ่งสอดคล้องอย่างใกล้ชิดกับเรื่องราวที่ให้ไว้ในพระคัมภีร์ฮีบรู ในภาษาอาหรับ ชื่อของเยเรมีย์ มักจะเปล่งเสียง ว่า อิรมียา, อันมียา หรือ อุรมียา
นักประวัติศาสตร์คลาสสิกเช่น วะฮ์บ อิบน์ มุนับบิฮ์ ให้เรื่องราวของนบีอัรมียาซึ่งเปลี่ยนจากประเด็นหลักของเรื่องราวในพันธสัญญาเดิมของนบีอิรมียา: การเรียกของท่านให้เป็นนบี ภารกิจของท่านต่อกษัตริย์แห่งยูดาห์ ภารกิจของเขาต่อประชาชน และความลังเลใจของท่าน การประกาศเรื่องเผด็จการต่างชาติที่จะปกครองยูดาห์”
ยิ่งกว่านั้น หะดีษและ นักตัฟซีรบางคนเล่าว่า คำอุปมาเรื่องหมู่บ้านในซากปรักหักพัง เป็นเรื่องเกี่ยวกับนบีอัรมียา นอกจากนี้ ในซูเราะฮ์ 17 (อัลอิสรออ์) อายะฮ์ที่ 4–7 ซึ่งเกี่ยวกับการสร้างความเสียหายสองครั้งของชาวอิสราเอล บนโลก หะดีษและตัฟซีรบางคนอ้างว่าหนึ่งในการสร้างความเสียหายเหล่านี้คือการจำคุกและการประหัตประหารนบีอัรมียา
วรรณกรรมมุสลิม บรรยายเรื่องราวโดยละเอียดเกี่ยวกับการทำลายกรุงเยรูซาเล็ม ซึ่งคล้ายคลึงกับเรื่องราวที่ให้ไว้ในหนังสือของเยเรมีย์
แหล่งข้อมูลอื่น

Cheyne, Thomas Kelly (1911). "Jeremiah" . สารานุกรมบริตานิกา ค.ศ. 1911. Vol. 15 (11 ed.). pp. 323–325.
Faulhaber, Michael (1910). "Jeremias (the Prophet)" . สารานุกรมคาทอลิก. Vol. 8.
Hirsch, Emil G.; et al., "Jeremiah" The Jewish Encyclopedia (1906).
| ด ค กผู้เผยพระวจนะในคัมภีร์ฮีบรู / พันธสัญญาเดิม |
| --- | --- |
ยุคก่อนปฐมบรรพบุรุษ:  อาเบล‡  เอโนค‡  โนอาห์‡ (ในวรรณกรรมรับบี) 
ปฐมบรรพบุรุษ / ปฐมบรรพสตรี:  อับราฮัม  อิสอัค  ยาโคบ  ซาราห์ฺ 
ผู้เผยพระวจนะ ของวงศ์วานอิสลาเอลในโทราห์:  โมเสส (ในวรรณกรรมรับบี)  อาโรน  มิเรียม  เอลดาดและเมดาด  ฟีเนหัส 
ถูกกล่าวถึงใน หมวดผู้เผยพระวจนะยุคแรก:  โยชูวา  เดโบราห์  กิเดโอน  แซมสัน  เอลคานาห์  ฮันนาห์  อาบีกายิล  ซามูเอล  กาด  นาธัน  ดาวิด  ซาโลมอน  เยดูธูน  อาหิยาห์  เชไมยาห์  เอลียาห์  เอลีชา  อิดโด  ฮานานี  เยฮู  มีคายาห์  ยาฮาซีเอล  เอลีเอเซอร์บุตรโดดาวาหุ  เศคาริยาห์บุตรเยโฮยาดา  ฮุลดาห์ 
ผู้เผยพระวจนะใหญ่:  อิสยาห์ (ในวรรณกรรมรับบี)  เยเรมีย์  เอเสเคียล  ดาเนียล‡ (ในวรรณกรรมรับบี) 
ผู้เผยพระวจนะน้อย:  โฮเชยา  โยเอล  อาโมส  โอบาดีห์  โยนาห์ (ในวรรณกรรมรับบี)  มีคาห์  นาฮูม  ฮาบากุก  เศฟันยาห์  ฮักกัย  เศคาริยาห์  มาลาคี 
ลัทธิโนอาห์:  เบโอร์  บาลาอัม  โยบ (ในวรรณกรรมรับบี) 
อื่น ๆ:  อามอส  เบเออรี  บารุค  อากูร์  อุรียาห์  บุซี  โมรเดคัย  เอสเธอร์ (ในวรรณกรรมรับบี)  เอสรา  เนหะมีย์  รูธ  โอเดด  อาซาริยาห์ 
 ชื่อเอียงแสดงถึงบุคคลที่สถานะผู้เผยพระวจนะไม่ได้รับการยอมรับในระดับสากล  ‡ แสดงถึงบุคคลที่มีสถานะผู้เผยพระวจนะเฉพาะในศาสนาคริสต์ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  3  4  5  6  7  8  9  10  11  เวิลด์แคต 
ประจำชาติ:  อาร์เจนตินา  เยอรมนี  อิสราเอล  ฟินแลนด์  สหรัฐ  สวีเดน  ลัตเวีย  เช็กเกีย  นครรัฐวาติกัน 2 
ประชาชน:  Deutsche Biographie 
อื่น ๆ:  IdRef
เทศบาลนครบางบัวทอง

บทความนี้เกี่ยวกับเทศบาลนคร สำหรับความหมายอื่น ดูที่ บางบัวทอง (แก้ความกำกวม)
| เทศบาลนครบางบัวทอง |
| --- | --- |
เทศบาลนคร
ถนนบางกรวย-ไทรน้อยในเขตเทศบาลนครบางบัวทอง

ทน.บางบัวทองที่ตั้งสำนักงานเทศบาลนครบางบัวทอง
พิกัด: 13°54′36.1″N 100°25′33.8″E﻿ / ﻿13.910028°N 100.426056°E﻿ / 13.910028; 100.426056
ประเทศ:  ไทย
จังหวัด: นนทบุรี
อำเภอ: บางบัวทอง
จัดตั้ง:  • 14 มีนาคม 2480 (ทม.บางบัวทอง)  •  20 มกราคม 2568 (ทน.บางบัวทอง)
พื้นที่
 • ทั้งหมด: 13.5 ตร.กม. (5.2 ตร.ไมล์)
ประชากร (2567)
 • ทั้งหมด: 52,499 คน
 • ความหนาแน่น: 3,888.81 คน/ตร.กม. (10,072.0 คน/ตร.ไมล์)
รหัส อปท.: 04120401
ที่อยู่ สำนักงาน: เลขที่ 4 หมู่ที่ 2 ถนนบางกรวย-ไทรน้อย ตำบลโสนลอย อำเภอบางบัวทอง จังหวัดนนทบุรี 11110
เว็บไซต์: www.buathongcity.go.th
 ส่วนหนึ่งของสารานุกรมประเทศไทย
เทศบาลนครบางบัวทอง เป็นเทศบาลนครในอำเภอบางบัวทอง จังหวัดนนทบุรี ได้รับการจัดตั้งขึ้นเป็นเทศบาลตั้งแต่ พ.ศ. 2480
ประวัติ

เทศบาลเมืองบางบัวทองจัดตั้งขึ้นเมื่อวันที่ 14 มีนาคม พ.ศ. 2480 ตามพระราชกฤษฎีกาจัดตั้งเทศบาลเมืองบางบัวทอง จังหวัดนนทบุรี พ.ศ. 2480 เก็บถาวร 2011-10-11 ที่ เวย์แบ็กแมชชีน กำหนดท้องที่บางส่วนของตำบลบางบัวทองและตำบลโสนลอย อำเภอบางบัวทอง จังหวัดนนทบุรี ให้มีฐานะเป็นเทศบาล มีอาณาเขต 1 ตารางกิโลเมตร โดยมีขุนพิทักษ์ปทุมมาศ ซึ่งเดิมเป็นกำนันตำบลบางบัวทอง เป็นนายกเทศมนตรีคนแรก และนายเลี้ยง ทองไฮ้ กับ หม่อมหลวงแจ่ม อิศรางกูร ณ อยุธยา เป็นเทศมนตรีคณะแรก ต่อมาในวันที่ 26 มิถุนายน พ.ศ. 2538 มีการตราพระราชกฤษฎีกาเปลี่ยนแปลงเขตเทศบาลเมืองบางบัวทอง จังหวัดนนทบุรี พ.ศ. 2538 โดยขยายเขตเทศบาลเมืองบางบัวทองจาก 1 ตารางกิโลเมตร เป็น 13.5 ตารางกิโลเมตร
นอกจากนี้ ยังมีกฎหมายระดับชาติอันเกี่ยวแก่เทศบาลเมืองบางบัวทองอีกสองฉบับคือ พระราชกฤษฎีกาให้ใช้พระราชบัญญัติควบคุมการก่อสร้างอาคาร พ.ศ. 2479 ในเขตเทศบาลเมืองบางบัวทอง จังหวัดนนทบุรี พ.ศ. 2503 เนื่องจากมีการขยายตัวทั้งการก่อสร้างอาคารและการผังเมืองอย่างมากและอย่างรวดเร็วในท้องที่เทศบาลเมืองบางบัวทอง จึงกำหนดให้บังคับใช้พระราชบัญญัติควบคุมการก่อสร้างอาคาร พ.ศ. 2479 ในเขตเทศบาลเมืองบางบัวทอง เพื่อประโยชน์ในความมั่นคงแข็งแรง การอนามัย การสุขาภิบาล การป้องกันอัคคีภัย และการผังเมือง ให้เป็นระเบียบเรียบร้อยต่อไป และพระราชบัญญัติโอนกิจการบริหารบางส่วนของเทศบาลเมืองบางบัวทอง จังหวัดนนทบุรี ไปเป็นของสำนักงานปลัดกระทรวงสาธารณสุข พ.ศ. 2526 เนื่องจากเทศบาลเมืองบางบัวทองยื่นคำขอให้กระทรวงสาธารณสุขรับโอนสถานีอนามัยชั้น 1 ไปดำเนินการต่อ เนื่องจากเทศบาลเมืองบางบัวทองไม่สามารถดำเนินการให้บริการ รักษาพยาบาลแก่ประชาชน ให้เจริญก้าวหน้าต่อไปได้อีก
ต่อมาเมื่อวันที่ 11 สิงหาคม พ.ศ. 2566 สภาเทศบาลเมืองบางบัวทองมีมติเห็นชอบให้ยกฐานะเทศบาลเมืองบางบัวทองเป็น เทศบาลนครบางบัวทอง ต่อมาได้มีการสํารวจเจตนารมณ์ของประชาชนผู้มีสิทธิเลือกตั้งในพื้นที่จำนวน 43,218 คน มีผู้ตอบแบบสอบถามเกี่ยวกับการยกฐานะเทศบาลจำนวน 8,752 คน มีผู้เห็นด้วย 8,514 คน และไม่เห็นด้วย 238 คน และสภาเทศบาลเมืองขอให้มีผลบังคับใช้ตั้งแต่วันที่ 18 กุมภาพันธ์ พ.ศ. 2568 แต่เนื่องจากกรมส่งเสริมการปกครองท้องถิ่นเห็นว่าหากมีผลบังคับใช้ในวันดังกล่าว การเลือกตั้งในเทศบาลซึ่งจะต้องจัดขึ้นภายใน 60 วัน จะตรงกับช่วงเทศกาลสงกรานต์ ซึ่งประชาชนส่วนใหญ่จะเดินทางกลับต่างจังหวัด อาจทำให้มีผู้มาใช้สิทธิ์เลือกตั้งเป็นจํานวนน้อย จึงแก้วันมีผลบังคับใช้เป็นวันที่ 20 มกราคม พ.ศ. 2568
ที่ตั้งและอาณาเขต

เทศบาลนครบางบัวทองมีระยะทางห่างจากเทศบาลนครนนทบุรีประมาณ 15 กิโลเมตร และห่างจากกรุงเทพมหานครตามถนนบางกรวย-ไทรน้อย ประมาณ 22 กิโลเมตร มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
ทิศเหนือ ติดต่อกับเขตเทศบาลเมืองใหม่บางบัวทอง มีคลองสามวังฝั่งเหนือเป็นเส้นแบ่งเขต
ทิศตะวันออก ติดต่อกับเขตเทศบาลเมืองพิมลราชและเขตองค์การบริหารส่วนตำบลอ้อมเกร็ด (อำเภอปากเกร็ด) มีเส้นขนานระยะ 100 เมตรจากคลองลำโพฝั่งตะวันออก คลองส่งน้ำชลประทานฝั่งใต้ และคลองบางบัวทองฝั่งตะวันออกเป็นเส้นแบ่งเขต
ทิศใต้ ติดต่อกับเขตเทศบาลเมืองบางรักพัฒนา เขตองค์การบริหารส่วนตำบลบางรักใหญ่ และเขตเทศบาลเมืองบางรักพัฒนา (อีกครั้งหนึ่ง) มีคลองบางรักใหญ่ฝั่งตะวันออก คลองบางพลูฝั่งตะวันออก เส้นขนานระยะ 300 เมตรจากกึ่งกลางถนนรัตนาธิเบศร์ และคลองบางไผ่ฝั่งตะวันตกเป็นเส้นแบ่งเขต
ทิศตะวันตก ติดต่อกับเขตเทศบาลเมืองบางรักพัฒนา เขตเทศบาลเมืองพิมลราช (อีกครั้งหนึ่ง) และเขตเทศบาลเมืองใหม่บางบัวทอง มีเส้นขนานระยะ 500 เมตรจากกึ่งกลางถนนกาญจนาภิเษกเป็นเส้นแบ่งเขต
เทศบาลนครบางบัวทองครอบคลุมพื้นที่ตำบลโสนลอยทั้งตำบล ตำบลบางบัวทอง (เฉพาะหมู่ที่ 2 และบางส่วนของหมู่ที่ 1, 3) ตำบลบางรักใหญ่ (เฉพาะบางส่วนของหมู่ที่ 1, 2, 6, 7) ตำบลพิมลราช (เฉพาะบางส่วนของหมู่ที่ 1–3) และตำบลบางรักพัฒนา (เฉพาะหมู่ที่ 1 และบางส่วนของหมู่ที่ 3, 5, 6)
ประชากร

ใน พ.ศ. 2567 เขตเทศบาลเมืองบางบัวทอง (ในขณะนั้น) มีประชากร 52,499 คน อาชีพหลักของประชากรในถิ่นนี้คือ ทำสวน รับราชการ รัฐวิสาหกิจ บริษัทเอกชน ธุรกิจส่วนตัว รับจ้างทั่วไป และทำงานเอกชนในเขตเทศบาล และบางส่วนเดินทางไปทำงานในกรุงเทพมหานคร
การขนส่ง > ถนน

ถนนบางกรวย-ไทรน้อย ถนนตัดผ่านเขตเทศบาลนครบางบัวทอง
ถนนรัตนาธิเบศร์ ถนนเข้าสู่เขตเทศบาลนครบางบัวทอง
ถนนกาญจนาภิเษก ถนนเข้าสู่เขตเทศบาลนครบางบัวทอง
ถนนบางกรวย-ไทรน้อย ถนนเชื่อมต่อระหว่างอำเภอไทรน้อยกับเขตเทศบาลนครบางบัวทอง
ถนนบ้านกล้วย-ไทรน้อย ถนนเชื่อมต่อระหว่างเขตเทศบาลเมืองพิมลราชกับเขตเทศบาลนครบางบัวทอง
ถนนบางไผ่-หนองเพรางาย (ถนนเต็มรักพัฒนา) ถนนเชื่อมต่อระหว่างท้องถิ่นอื่น ๆ กับเขตเทศบาลนครบางบัวทอง
ถนนจันทร์ทองเอี่ยม ถนนเชื่อมต่อระหว่างเขตเทศบาลเมืองบางรักพัฒนากับเขตเทศบาลนครบางบัวทอง
การขนส่ง > รถโดยสารประจำทางและรถไฟฟ้า

127 บางบัวทอง-สะพานสมเด็จพระปิ่นเกล้า–ถนนข้าวสาร
2-29 สถานีคลองบางไผ่–สะพานภูมิพล 2
134 เคหะบางบัวทอง–สถานีขนส่งผู้โดยสารกรุงเทพ (จตุจักร)
364 บางบัวทอง–ลาดบัวหลวง
370 บางบัวทอง–ปทุมธานี
337 นนทบุรี–ปทุมธานี
516 เคหะบางบัวทอง–เทเวศร์
2-36 ไทรน้อย–เดอะมอลล์ งามวงศ์วาน
680 รังสิต–บางใหญ่
1024 บางบัวทอง–นครอินทร์ (ข้ามสะพานพระนั่งเกล้า)
1024ข บางบัวทอง–นนทบุรี (ข้ามสะพานพระราม 5)
1003 บางบัวทอง–ท่าน้ำนนทบุรี–บางกรวย, บางบัวทอง–ไทรน้อย
รถตู้ปรับอากาศ บางบัวทอง–พระปิ่นเกล้า
รถตู้ปรับอากาศ บางบัวทอง–พงษ์เพชร (งามวงศ์วาน)
110 (2-35) โรงเรียนโสตศึกษาจังหวัดนนทบุรี–สะพานพระราม 7
2-33 ตลาดบางบัวทอง–ถนนเยาวราช
4-67 มหาวิทยาลัยมหิดล ศาลายา–ถนนพุทธมณฑล สาย 2–กระทรวงพาณิชย์
รถตู้ปรับอากาศ บางบัวทอง–ลาดพร้าว (จตุจักร)
รถไฟฟ้ามหานคร สายสีม่วง
สาธารณูปโภค

ไฟฟ้า อยู่ในเขตการไฟฟ้านครหลวง เขตบางบัวทอง
ประปา อยู่ในเขตการประปานครหลวง สาขาบางบัวทอง
โทรศัพท์ อยู่ในเขตบริษัท ทีโอที จำกัด (มหาชน) เขตบางบัวทอง
การแพทย์ มีโรงพยาบาลหลายแห่งทั้งของรัฐบาล (เช่น โรงพยาบาลบางบัวทอง) และโรงพยาบาลของเอกชน
ไปรษณีย์ ดำเนินการโดยที่ทำการไปรษณีย์บางบัวทอง
สถานที่สำคัญ

วัดบรมราชากาญจนาภิเษกอนุสรณ์ คณะสงฆ์จีนนิกายรังสรรค์ (วัดโพธิ์ทองหรือวัดเล่งเน่ยยี่ 2)
หอนาฬิกาเทศบาลนครบางบัวทอง ตั้งอยู่บริเวณทางเข้าตลาดเทศบาลนครบางบัวทอง เชิงสะพานข้ามคลองพระพิมลราชา
สวนสาธารณะเทศบาลนครบางบัวทอง
วัดละหาร
วัดบางไผ่ พระอารามหลวง
วัดพระแม่สกลสงเคราะห์ โบสถ์ศาสนาคริสต์นิกายโรมันคาทอลิก
มัสยิดนะฮ์ฏอตุลอิสลาห์ สุเหร่าศาสนาอิสลาม
ตลาดสดเทศบาลนครบางบัวทอง ตั้งอยู่ริมคลองพระพิมล
โรงพยาบาลบางบัวทอง กระทรวงสาธารณสุข
ตลาดน้ำพิมลราช ตั้งอยู่ใกล้กับโครงการส่งน้ำและบำรุงรักษาพระยาบรรลือ